Daily View – (P.M.) – บล.กสิกรไทย
Daily View - (P.M.) - บล.กสิกรไทย
14 พ.ย. 2559

Tactical Move
เดินเกมกลยุทธ์บ่าย
สรุปภาวะตลาดเช้า
– SET Index ปรับลง 17.87 จุด (-1.20%) ปิดภาคเช้าที่ 1,476.66 จุด ด้วยมูลค่าการซื้อขาย 28,895.96 ลบ.  – Most Positive Impact: U (0.58 จุด) DTAC (0.24 จุด) BJC (0.20 จุด) – Most Negative Impact: PTT (-2.64 จุด) SCB (-1.22 จุด) CPF (-0.99 จุด)
แนวโน้มตลาดบ่าย
– SET Index ปรับร่วงต่อเนื่องตามตลาดหุ้นอื่นๆในภูมิภาค โดยเฉพาะ TIP ลงหฤโหด MSCI Emerging Market เช้านี้ดิ่งกระหน่ำ 3.03% นำโดย อินโดนีเซีย -2.6% (ลงต่อเนื่อง 2 วันติดต่อกันกว่า 6.58%) และฟิลลิปปินส์ -1.12% (ลง 2 วันติด 3.96%)
– ตลาดหุ้นประเทศเกิดใหม่ (EM markets) ยังคงโดนประเด็น Fund flow ไหลออกเป็นปัจจัยกดดันหลัก ทั้งนี้ประเมินแรงกดดันจากความผันผวนของตลาดอัตราแลกเปลี่ยน น่าจะส่งผลให้นักลงทุนต่างประเทศขายสุทธิได้อีกระยะหนึ่ง จากการใช้สมการถดถอยด้วยข้อมูลปี 2559 จะพบว่าทุกๆการขาย 5 พันล้านบาทจะกดดัน SET Index เฉลี่ย 6.5 จุด ซึ่งถ้าต่างชาติขายสุทธิด้วยรอบนี้ 50% ของรอบซื้อล่าสุด หรือคิดเป็น 6.51 หมื่นล้านบาท เมื่อหักที่ขายไปแล้ว 3.3 หมื่นล้านบาทก็จะเหลือที่มีโอกาสขายอีก 3.2 หมื่นล้านบาท จะสามารถกด SET Index ลงได้อีกราวๆ 42.9 จุด จากระดับปัจจุบัน นั้นหมายความว่าที่บริเวณ 1,450 จุด อันเป็นระดับ Expected PER ปี 2560 ที่ 14.1 เท่าน่าจะเป็นแนวที่สามารถรองรับ SET ในรอบนี้ได้
– กลยุทธ์การลงทุน เรายังคงเน้นไปที่ 1. หุ้นที่ได้ประโยชน์จากดอกเบี้ยขาขึ้น ประกัน BLA และธนาคารฯ SCB 2. หุ้นที่ได้ประโยชน์จากเงินบาทอ่อนค่า KCE และ 3. หุ้นรับเหมาฯรับความคืบหน้างานรัฐ CK
หุ้นแนะนำ: KCE BLA CK
หุ้นเก็งกำไรระยะสั้น: –
Alternative Trading:
SET50 Futures: รอ Long ที่ระดับ 914 จุด เพื่อทำกำไรที่ 927 จุด ตัดขาดทุน 910 จุด